Tänasest küsitleme saates Euroopa Parlamenti pürgivaid üksikkandidaate. Neid on kokku viis ja esimesena on stuudios toitumisnõustajana tuntud Erik Orgu.
Nutika rubriigis tuleb juttu Maaülikooli ja RMK metsapuude parendamise programmist. Räägivad ülikooli metsabioloogia osakonna teadur ja metsapuude parendamise programmi juht Tiit Maaten ja RMK taimla- ja seemnemajandusosakonna juhataja Esko Krinal.
Veebruaris moodustas eelmine valitsus töörühma, mille eesmärk pidi olema konsensuse leidmine hea eestikeelse hariduse tagamiseks sügisel alustavas Kohtla-Järve gümnaasiumis. Töörühma juht, haridusministeeriumi kantsler Mart Laidmets tuleb stuudiosse selgitama, muu hulgas ka ministeeriumi erinevat vaadet Jõhvi gümnaasiumi hoolekoguga, kes sooviks oma koolis minna juba ülejärgmisest õppeaastast üle eestikeelsele õppele.
Värvikirev oktoobrikuu Eesti poliitikaelus hakkab lõppema. Vikerraadio saates "Opositsioonitund" võtavad toimunu kokku riigikogu opositsioonierakondade esindajad. Saates on Helir-Valdor Seeder Isamaa erakonnast, Jaak Juske Sotsiaaldemokraatlikust erakonnast ja Henn Põlluaas Eesti Konservatiivsest Rahvaerakonnast.